ang pag ibig sa bayan ay magiging pagkakasala sa mga bayan lamang na manglulupig sapagkat ang pagnanakaw naman ay lalagyan ng isang mainam na pangalan; ngunit kahit maging wastong wasto na ang katauhan ay magiging isang kabanalan din ang pag ibig sa tinubuan, sa mga bayang sakop, sapagkat sa lahat ng sandaliy may kahulugang pag ibig sa katwiran, pag ibig sa kalayaan, pag ibig sa karangalan. ang kalakhan ng isang taoy hindi ang magpauna sa kaniyang kapanahunan, bagay na hindi naman mangyayari, kundi ang hulaan ang kaniyang mga adhika, tugunan ang kaniyang mga pangangailangan at turuan siyang magpatuloy sa lakad. ang mga genio na inaakala ng karamihan na nagpauna sa kanilang kapanahunan, ay namamalas lamang na gayon sapagkat tinatanaw silang mula sa malayo ng mga sumusuri, inaakalang daang taon ang buntot na nilalakaran ng mga nahuhuli. si simoun ay tumigil.